钦定古今图书集成/历象汇编/乾象典/第009卷 > 《魏张揖博雅》 > 《释天》
## 钦定古今图书集成/历象汇编/乾象典/第009卷 > 《魏张揖博雅》 > 《释天》

东方昦天，东南阳天，南方赤天，西南朱天，西方成天，
西北幽天，北方元天，东北蛮天，中央钧天。〈昦音旲俗作昊〉
天围辟南北二亿三万三千五百里七十五步，东西
短减四步。周六亿十万七百里二十五步。从地至天
一亿一万六千七百八十七里。下度地之厚，与天高
等。